**Campania de interes public regional OAMENII TIMPULU Ediția a II-a, 2015**

**Zonă de extindere: Regiunea Nord-Est a României și orașele Chișinău și Cernăuți**

**Proiect inițiat de revista de cultură contemporană TIMPUL și organizat de Asociația Revistei TIMPUL**

**Locul de desfășurare și perioada de desfășurare a Campaniei:**

* Regiunea Nord-Est a României, Chișinău, Cernăuți - 1 august 2015 - 12 decembrie 2015.

**Locul de desfășurare a Galei *Oamenii Timpului***

*-* Teatrul Național „Vasile Alecsandri”, Iași, 12 decembrie 2015.

Campania *Oamenii Timpului* este un eveniment anual inițiat de revista de cultură contemporană *Timpul* și organizat de Asociația Revistei Timpul (ART), în parteneriat cu instituții administrative și culturale, precum și cu instituții academice și economice.

Ediția a II-a a Campaniei *Oamenii Timpului* (2015) presupune o extindere a proiectului la nivelul Regiunii Nord-Est a României și în orașele Chișinău (Republica Moldova) și Cernăuți (Ucraina). În fiecare din acestea, urmează să fie declanșată o campanie de mediatizare a conceptului, care va beneficia de susținerea instituțiilor media (cotidiane, radiouri și televiziuni) regionale și locale. De asemenea, publicul din cele șase județe ale Regiunii Nord-Est, la care se adaugă orașele Cernăuți și Chișinău, va avea posibilitatea de a propune, pe platforma*www.oameniitimpului.ro,* nominalizări ale personalităților locale pentru fiecare dintre cele 10 categorii supuse jurizării.

Într-o primă etapă, propunerile venite din partea publicului vor fi analizate de către reprezentanții partenerilor media din plan local, care vor documenta nominalizările selectate. Acestea din urmă vor fi documentate suplimentar și la nivelul redacției revistei de cultură contemporană TIMPUL și înaintate Juriului Național.

În perioada premergătoare Galei *Oamenii Timpului*, care va avea loc la Iași (12 decembrie 2015), în fiecare din cele 7 orașe incluse în Campanie va avea loc o mini-gală în cadrul căreia vor fi anunțați nominalizații locali. Ulterior, din rândul acestora, vor fi aleși câștigătorii, care vor fi premiați în cadrul fastuos al Galei *Oamenii Timpului* care va avea loc la Teatrul Național „Vasile Alecsandri” din Iași.

Campania se va derula pe baza respectării stricte a unui regulament de desfășurare***(Anexa 1)***. Campania va demara cu mai multe conferințe de presă susținute la București și la nivelul fiecărui județ menționat. Acestea vor avea loc pe parcursul lunii august 2015.

Categoriile pentru care vor fi selectați nominalizații sunt: **Literatură, Arte, Educație și Cercetare, Societate civilă, Diplomație publică, Memorie și istorie, Jurnalism, Tinere valori, Sănătate și Antreprenoriat.**

Criteriile de selecție vor viza notorietatea nominalizatului în domeniul respectiv, însă accentul se va pune pe activitatea care l-a făcut remarcat în perioada **octombrie 2014-septembrie 2015,** în baza căreia se va realiza și promovarea sa de-a lungul întregii campanii.

Producătorul Campaniei *Oamenii Timpului* este Adenium.

**Juriul Național** al Campaniei *Oamenii Timpului* are următoarea componență:

1. Conf.univ.dr. Radu Vancu, scriitor **(Literatură)**
2. Cătălin Sava, realizator TVR **(Arte)**
3. Prof. univ. dr. Adrian Cioroianu, Decanul Facultății de Istorie, Universitatea București **(Educație & Cercetare)**
4. Liviu Mihaiu, jurnalist **(Societate civilă)**
5. Prof. univ. dr. Constantin Chiriac, Directorul Teatrului Național „Radu Stanca” din Sibiu și al Festivalului Internațional de Teatru de la Sibiu **(Diplomație publică)**
6. Dr. Mioara Anton, Directorul Programului Istorie Contemporană din cadrul Institutului de Istorie „N. Iorga” al Academiei Române **(Memorie & Istorie)**
7. Prof. univ. dr. Daniel Cristea-Enache, teoretician și critic literar **(Jurnalism)**
8. Prof. univ. dr. MSC Alexandru-Vlad Ciurea, Vicepreședinte al Federației Mondiale de Neurochirurgie **(Sănătate)**
9. Bogdan Pițigoi **(Antreprenoriat)**
10. Prof. univ. dr. Daniel Șandru, directorul revistei de cultură contemporană TIMPUL, în calitate de Președinte al Juriului.

Invitat special al Galei Oamenii Timpului: **Ion Caramitru,** actor, Directorul Teatrului Național „I.L. Caragiale” din București.

Actorul **Adrian Păduraru** este ambasadorul Campaniei Oamenii Timpului.